WZebra
Reversi, også kendt som Othello, mod computeren eller mod en anden spiller. Det gælder om at lukke en eller flere af modstandernes brikker inde mellem dine egne brikker, så du kan overtage dem. Vinderen er den, der har flest brikker, når brædtet er fyldt op, eller når det ikke er muligt at placere flere brikker. Spiller du mod computeren kan du vælge, hvor mange træk den skal tænke fremad - og dermed, hvor dygtigt den spiller. Og pas på, det kan blive meget hårdt.

Sådan spiller du:
Klik på det felt, hvor du vil placere en brik. Som udgangspunkt viser computeren mulige placeringer, men hvis du ikke vil have den hjælp, kan visningen slås fra ved at fjerne fluebenet ud for View moves, i menuen Options.

Vil du træne spillet, kan du i menuen Game vælge punktet New Practice Session. Så skal du spille begge sider, og før hvert træk får du computerens vurdering af, hvor godt trækket er. Til træning kan det anbefales at indstille programmet til at tænke langt fremad.

Du kan få programmet til at tale dansk i menuen Options, punktet Language.